Document ID: 32015R0517

KOMISJONI RAKENDUSMÄÄRUS (EL) 2015/517,
26. märts 2015,
millega muudetakse määrust (EÜ) nr 595/2004, milles sätestatakse piima- ja piimatootesektoris makse kehtestamist käsitleva nõukogu määruse (EÜ) nr 1788/2003 rakenduseeskirjad
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 81 lõiget 1 ja artikli 83 lõiget 4 koostoimes artikliga 4,
ning arvestades järgmist:
(1)
Euroopa Parlamendi ja nõukogu määrusega (EL) nr 1308/2013 (2) on määrus (EÜ) nr 1234/2007 kehtetuks tunnistatud ja asendatud alates 1. jaanuarist 2014. Määruse (EL) nr 1308/2013 artikli 230 lõike 1 punktis a on siiski sätestatud, et piimatootmise piiramise süsteemi puhul jätkatakse määruse (EÜ) nr 1234/2007 II osa I jaotise III peatüki III jao sätete ning artiklite 55 ja 85 ning IX ja X lisa kohaldamist kuni 31. märtsini 2015.
(2)
Madala piimahinna ja piimatootesektori rahaliste raskuste tõttu on asjakohane lihtsustada selliste tootjate finantskoormust, kes peavad maksma kvoodiületamise tasu, mis on seotud piimakvoodiaastaga 2014/2015, nagu on osutatud komisjoni määruse (EÜ) nr 595/2004 (3) artikli 15 lõikes 1. Liikmesriikide eri olusid arvesse võttes on seepärast asjakohane lubada neil otsustada koguda tasumisele kuuluv summa osamaksekava alusel. Intressivabana kohaldatav osamaksekava kujutaks endast aga riigiabi ELi toimimise lepingu artikli 107 lõike 1 tähenduses, välja arvatud juhul, kui edasi lükatud tähtpäevaga osamaksed vastavad komisjoni määruses (EL) nr 1408/2013 (4) sätestatud tingimustele.
(3)
Kui kohaldatakse osamaksekava, tuleks kontrollimise ja teatamise tähtaegu vastavalt kohandada selle tagamiseks, et lõplikud kontrollid ja teated hõlmaksid edasi lükkunud makseid. Liikmesriikidel tuleks paluda esitada osamaksekava raames toetuse saajate arv ning tagasi nõudmata summa osamaksekava iga aasta koha. Kõnealune teave peaks 30. novembriks 2015 olema kättesaadav määruse (EÜ) nr 595/2004 IIa lisas esitatud aruande 2. osa tabeli veerus d. 30. novembriks 2016 ja 30. novembriks 2017 tuleks see teave kommentaariga „osamaksekava” lisada kõnealuse tabeli veergu i.
(4)
Määrust (EÜ) nr 595/2004 tuleks seepärast vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 595/2004 muudetakse järgmiselt.
1)
Artikli 15 lõige 1 asendatakse järgmisega:
„1. Kokkuostjad ja otseturustamise korral tootjad, kes vastutavad makse tasumise eest, maksavad igal aastal enne 1. oktoobrit pädevale asutusele nõutava summa vastavalt liikmesriigis sätestatud eeskirjadele, kusjuures kokkuostjad vastutavad määruse (EÜ) nr 1234/2007 artikli 79 kohaselt tarnetelt makstava kvoodiületamise tasu kogumise eest, mida tootjad peavad maksma kooskõlas kõnealuse määruse artikli 81 lõikega 1.
Ilma et see piiraks Euroopa Liidu toimimise lepingu artiklite 107-109 kohaldamist, võivad liikmesriigid otsustada, et 1. aprillil 2014 algava 12-kuulise perioodiga seotud summa makstakse kolme aastase intressita osamaksena.
Esimene aastamakse, mis moodustab vähemalt 1/3 tasumisele kuuluvast kogusummast, tehakse 30. septembriks 2015. 30. septembriks 2016 makstakse vähemalt 2/3 tasumisele kuuluvast kogusummast. Kogusumma tuleb maksta 30. septembriks 2017.
Liikmesriigid tagavad, et tootjad on sellise osamaksekava raames toetuse saajad.”
2)
Artikli 19 lõike 3 teise lõigu järele lisatakse järgmine lõik:
„Erandina teisest lõigust võivad liikmesriigid, kes kohaldavad artikli 15 lõikes 1 sätestatud osamaksekava, lõpetada kontrollakti hiljemalt 42 kuud pärast asjaomase 12-kuulise ajavahemiku lõppemist.”
3)
Artiklile 27 lisatakse lõige 7:
„7. Liikmesriigid, kes kohaldavad artikli 15 lõikes 1 sätestatud osamaksekava, teatavad komisjonile hiljemalt 30. novembriks 2016 ja 30. novembriks 2017 kava raames toetuse saajate arvu ja summa, mida neilt ei ole seoses iga-aastase maksega veel tagasi nõutud, märkides need IIa lisas esitatud aruande 2. osa tabeli veergu i kommentaariga „osamaksekava”.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. märts 2015

Labels: 7
2
17
6